
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 13
din 29 ianuarie 2015
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 962/15.01.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţiile cadastrale efectuate pentru imobilele situate în Municipiul Sighişoara, str. Ştefan cel Mare f. nr., str. Crişan nr. 24, str. Consiliul Europei nr. 6 şi Piaţa Octavian Goga f. nr.;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 961/15.01.2015, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,
H O T Ă R Ă Ş T E:
Art. 1. Se însuşeşte documentaţia cadastrală pentru prima înscriere în sistemul integrat de cadastru şi carte funciară a imobilului identificat în suprafaţă de 16600 mp., parcela nr. CC 1043/1, reprezentând terenul aferent Staţiei de epurare a Municipiului Sighişoara, situat în Municipiul Sighişoara, str. Ştefan cel Mare f. nr., anexa nr. 1 la prezenta hotărâre.

Art. 2. Se însuşeşte documentaţia cadastrală pentru dezmembrarea/dezlipirea în 2 (două) loturi noi a imobilului teren situat în Municipiul Sighişoara, str. Crişan nr. 24, înscris în C.F. nr. 7786, sub nr. top. (A+1) 2300, 2301 şi (A+3) 2103/1 şi înscrierea loturilor (imobilelor) nou formate în cartea funciară, anexa nr. 2 la prezenta hotărâre.

Art. 3. Se însuşeşte documentaţia cadastrală pentru actualizarea informaţiilor cadastrale în sensul modificării limitelor imobilului, conform cu delimitarea – îngrădirea existentă în realitate, cu privire la  imobilul teren în suprafaţă de 3917 mp., situat în Municipiul Sighişoara, str. Consiliul Europei nr. 6, înscris în C.F. nr. 50306 (nr. C.F. vechi 10225, nr. top. 1794), sub nr. cad. 50306,  anexa nr. 3 la prezenta hotărâre.

Art. 4. Se însuşeşte documentaţia cadastrală pentru actualizarea informaţiilor cadastrale în sensul modificării limitelor imobilului, conform cu delimitarea – îngrădirea existentă în realitate şi modificarea suprafeţei de teren de la suprafaţa de 1167 mp. la suprafaţa reală de 1178 mp., rezultată în urma măsurătorilor, cu privire la imobilul teren situat în Municipiul Sighişoara, Piaţa Octavian Goga f. nr., înscris în CF nr. 54328 (nr. C.F. vechi 9801 (A+21), nr. cad. vechi 1494, nr. top. 1855/1/1/2/1), sub nr. cad. 54328, anexa nr. 4 la prezenta hotărâre.


Art. 5. Se aprobă modificarea suprafeţei terenului situat în Municipiul Sighişoara, Piaţa Octavian Goga f. nr., înscris în CF nr. 54328 (nr. C.F. vechi 9801 (A+21), nr. cad. vechi 1494, nr. top. 1855/1/1/2/1), sub nr. cad. 54328, de la suprafaţa de 1167 mp. la suprafaţa reală de 1178 mp., rezultată în urma măsurătorilor, conform documentaţiei cadastrale însuşite prin art. 4 din prezenta hotărâre.

Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  5 ex. Direcţia Administrarea Patrimoniului.
10 ex. 
A.B./G.V.
